Parregea
Parregea is in terpdoarp yn de gemeente Súdwest-Fryslân, oan de Warkumer Trekfeart. Oant 2011 lei Parragea yn de eardere gemeente Wûnseradiel. It doarp hat likernôch 485 ynwenners (1-1-2021).
Midden troch Parregea rint de Warkumer Trekfeart, dy't groeven is yn 1609. De brêge oer de feart is it mulpunt fan it doarp.
Oan de westkant fan it doarp leit no de N359. Mar oant 1879 lei nei it westen de Parregeaster Mar. Parregea wie dêrmei in fiskersdoarp.

Utbuorrentsjes ûnder Parregea binne Aambuorren, Angterp, Yndyk, Monebuorren en Suderein.

Aambuorren soe in oantinken wêze oan it Aamegaslot, Suderein is in rige huzen by de trekfeart lâns.

Mienskip 
Parregea hat noch in eigen kristlike doarpsskoalle, De Paadwizer, dy't ek iepen stiet foar bern mei oare leauwensoertsjûgings. Hast alle bern út Parregea, Hieslum en Dedzjum, en ek út Ferwâlde en Gaast, geane hjir nei skoalle.

Parregea hat mei Hieslum ien feriening foar Doarpsbelang. It doarpshûs hjit De Gearhing dy't ek troch skoallen en ferienings brûkt wurdt. By de iisbaan stiet jeugdhonk Us Jister. Alle jierren is der in feest: Parpop.

Yn Parregea stiet in brânwachtkazerne dy't part is fan de Feilichheidsregio Fryslân.

Tsjerke 
De tsjerke fan Parregea is de Sint-Jehannes de Dopertsjerke dy't út de fjirtjinde iuw komt en wijd is oan Jehannes de Doper. Hy bestiet foar it grutste part út giele kleastermoppen. De toer is in sealtektoer.

Ferienings 
 Oranjeferiening
 Follybalferiening
 Badmintonferiening
 Gymnastykferiening
 Jongereinfuotbal Parregea
 Toulûkferiening; traint lykwols yn It Heidenskip
 Winter Wille - iisbaanferiening 
 Excelsior - kristlik harmony-orkest
 Hallelujah - kristlike sjongferiening
 Hikke fan de daam - gesellichheidskoar
 't Bruine Café - biljerten

Befolking 
1611? - 168
1811? - 168
1849 - 331
1890 - 519
1950 - 670
1954 - 689
1959 - 625
1964 - 582
1969 - 542
1974 - 482
1989 - 475
2004 - 360
2009 - 497
2021 - 485

Strjitten 
Aaltsjemarwei, Angterperleane, Ferwâlderpaad, Freark Faberwei, Horstwei, Tsjerkebuert, Trekwei, Tynjestrjitte, Waubertstrjitte.

 
Doarp of stêd yn Wûnseradiel
Doarp of stêd yn Súdwest-Fryslân